Coses sense sentit 2: de desembre 2010\nEntre abrets amb boles a l’entrada de les botigues, Papa Noels penjats als balcons, que no se sap si pujen, baixen o es suiciden, llums de Nadal esperpèntiques com cada any, camino cap a casa uns clients. Quan hi arribo miro l’hora en el mòbil i neguitosa em resisteixo a tocar al timbre. Dono un parell de voltes per la petita plaça, miro l’aparador d’una botiga de Movistar. Torno a consultar el rellotge i finalment em decideixo a pujar al pis. M’obre la porta l’Arnau i amb un somriure més voluntariós que espontani, em diu que passi, que la notària ja està llegint l’escriptura. La germana de l’Arnau, que és un parell d’anys més gran que jo i la recordo de quan totes dues estudiàvem als escolapis, s’aixeca per deixar-me seure en una butaca petita. La notària està asseguda al meu costat i llegeix impertorbable, paraules sèries, castellanes i pomposes que sonen més estranyes que mai en aquest petit menjador decorat a l’estil de fa quaranta anys. La senyora que ha de firmar l’herència del seu difunt marit, no sembla escoltar-la. Té un aire absent i un aspecte ridícul embotida en roba de dormir, una bata d’un blau estrident i unes sabatilles fúcsies. Quan la notària acaba de llegir, la vídua malalta col•loca els papers sobre un llibre d’Astérix que té a la falda i signa amb indiferència. La notària marxa i jo em quedo uns minuts que dedico a explicar-los quin són els passos que seguirem per tramitar l’herència. L’Arnau i la seva germana posen interès i fan preguntes. La seva mare, calla. Piquen a la porta i apareixen els fills de l’Arnau, els néts de la senyora malalta, acompanyats d’una dona de mitjana edat que no conec. Parlo encara breument amb l’Arnau i m’aixeco per acomiadar-me. La seva germana que acaba de tornar a entrar a l’habitació, s’eixuga les llàgrimes. Educada li dono la mà a la senyora vídua i li dic:\n-Adéu i encantada de conèixer-la.\nSóc conscient que és una manera de parlar perquè ens haurem creuat pel carrer un milió de vegades i la veritat, no estic pas “encantada” d’haver-la conegut. De fet el que m’agradaria és preguntar-li: “És difícil morir-se?”. Però no ho faig, òbviament. Sé del cert que no me la tornaré a creuar pel carrer. Potser aniré al seu funeral, no n’estic segura, ens hem conegut molt tard.\nSurto de la casa contenta de no haver-m’hi estat gaire estona. Fora, al carrer, encara és Nadal.\nPublicat per coses2 a 21:14 3 comentaris:\nAquest matí els paletes han començat el sarau que no eren ni dos quarts de vuit. I a mi que em desperta el caminar d’una formiga dos pisos més amunt! M’he llevat feta una fúria, he sortit al balcó i els he deixat anar quatre fresques. Quan estic enfadada no controlo gaire les meves paraules, per això quan he tornat el llit, li he demanat a la Coses:\n-No he estat molt borde, no?\nHa mig obert un ull, m’ha abraçat i ha murmurat alguna cosa inintel·ligible. No estic segura ni de que s’hagi arribat a despertar. No sé com m’ho faig per acabar sempre amb parelles que dormen com marmotes.\nFinalment resignada a l’evidència que no podria tornar a agafar el son, m’he llevat a fer cafè. La casa estava gelada, com sempre. He obert la finestra perquè entrés una mica d’aire calent. No és gens estrany que faci més fred a dins a casa que a fora. Xarrupant una tassa plena de llet d’arròs i amb només un rajolí de cafè, he fet un mot encreuat. Com sempre m’he quedat a unes cinc paraules d’acabar-lo. Després la Coses el rematarà, amb aquella cara tota seria que fa quan es concentra.\nHe sortit a comprar tabac i a xerrar una estona amb la Laia, la noia de l’estanc. Sempre que té temps m’explica els ets i uts del seu divorci. Fa deu anys que està separada però fins ara no han fet els papers o, millor dit, fins ara no s’han tirat els advocats pel cap. Diu que ella n’ha sortit guanyadora, però intueixo que si no fos així tampoc no ho reconeixeria. És igual, a mi m’agrada anar a fer unes canyes amb ella i parlar dels vells amics. Però avui estava enfeinada venent loteria i amb prou feines m'ha saludat amb un cop de cap i el seu sempitern somriure.\nLes cigarretes han pujat: 30 cèntims el paquet. Sort que la Coses està decidida a que deixem de fumar per any nou. També serà per aquestes dates quan ens n’ anirem a viure juntes. “Anar a viure juntes”. Quina expressió més curiosa, com si marxéssim de viatge o ens traslladéssim a l’altra punta del país. El fet és que no anirem enlloc i ningú no es traslladarà, de moment. Viurem juntes a casa de totes dues, una mica aquí i una mica allà i quan comprem una casa a la muntanya, una altra mica més enllà.\nHe baixat per Gran de Gràcia per entrar a la perfumeria de sempre. Hi vaig dia sí dia no, per provar la mateixa colònia. La dependenta ja fa temps que s’ha adonat que no tinc la més mínima intenció de comprar-la i em somriu divertida. Deixar-me fer deu ser la seva petita venjança contra l’empresa. Si és que al final, encara m’haurà de donar les gràcies.\nHe baixat rabent cap a fer unes gestions i de tornada he pujat per Torrent de l’Olla. Davant de la biblioteca, just a sobre de l’enorme bústia on es poden retornar llibres quan la biblioteca és tancada, un noi havia aprofitat per abandonar-hi una pila de novel·les velles. Els he donat un cop d’ull. Altres persones s’han acostat a mirar i aviat estàvem tots una mica ansiosos, com un grup d’addictes a les rebaixes remenant calces de saldo al Corte Inglés. Haig de reconèixer que no sabia gaire el que em feia: les lletres no són per mi. Finalment n’he agafat un parell que m'han semblat en bon estat, per si a la Coses2 li agraden.\nDe tornada a casa, o Narnia com en diu la Coses en referència al fred que hi fa, he parat a comprar un parell de croissants i no m’he pogut resistir a entrar a una de les botiges de segona mà del barri. Em podria passar hores en aquests llocs. Són plens de petites i delicades coses que la gent s’han tret de sobre, bojos per la necessitat de comprar coses noves que en uns pocs anys també llençaran per poder-ne comprar d’altres. I en cap moment no en gaudeixen. Per un euro he comprat un pot de te xinès, que em sembla una autèntica ganga. L’amo de la botiga m’ha dit amb to escèptic i sacsejant el cap:\n- No et pensis que és de ceràmica autèntica, eh?... segur que ha sortit d’una d’aquestes botigues dels xinos...\nTampoc em penso que vostè hagi fet un curs de màrqueting, eh?, m’ha vingut de gust dir-li, però m’he recordat que quan m’enfado puc ser molt borde i ho he deixat estar.\nQuan he arribat a casa, ja devien ser les onze passades, però la Coses2 encara portava el pijama i s’estava amb una tassa de cafè a les mans i embolicada amb una manta, asseguda davant de l’ordinador.\n-Que fas?- li he preguntat.\n-Esperar que arribis i m’inspiris un post- ha contestat picant-me l’ullet.\nEm pregunto que devia voler dir.\nPublicat per coses2 a 23:27 7 comentaris:


Consuegra – Molins Don Quixot – BttMania.org\nConsuegra – Molins Don Quixot\nSortim des de Consuegra, Toledo. Per fer una ruta amb un preciós final amb seu conjunt de Molins i castell al Turó de Calderico.\nVàrem arrancar per la pista de Puerto Lápice per després agafar el Camí de los Navajos i després de Valdeperal fins a l’Ermita de San Cristobal o ja continuem una bona estona per asfalt fins que aquest s’acaba i deixa pas a la pista de Consuegra.\nSeguim per la pista de Fuente el Fresno per agafar el desviament pel sender de la Fuente de la Raya on se ens creuem uns cérvols. Seguim cap a la Casa Forestal on ja agafem un alta cop el camí de Fuente el Fresno a Consuegra, per desviar-nos a la Cañana Soriana Oriental i el Port del Reventón.\nPer fer una mica més divertida la sortida, agafem al Monte de Peñón els tallafoc per baixar cap a Consuegra. Pero abans d’acabar pugem al Turó del Calderico per fotografiar-nos amb els seus molins i baixar per un sender al seu costat.\nRuta fàcil si eviteu les hores de calor. Es molt pistera i ràpida de fer. Encara que nosaltres hem trigat molt perquè tenia la tubeless amb un tall i he hagut de inflar la roda unes 30 vegades aquest ruta!\nNextNext post:Vall d´Aran dia 1 – Banhs de Tredòs


25 febrer, 2020Escrit per Practiques\nUs informem de dues noves subvencions de les quals ens ha informat el Butlletí del @LL€RT, sistema d’informació de subvencions i altres recursos de finançament.\nEs tracta de dues noves convocatòries que ofereix la Generalitat de Catalunya a través de l’Institut Català de les Empreses Culturals.\nSubvencions per a activitats de desenvolupament de públics per a la cultura.\nS’obra convocatòria per a la concessió de subvencions, en règim de concurrència competitiva, per a activitats de desenvolupament de públics per a la cultura.\nLes bases tenen per objecte la concessió de subvencions per a les activitats professionals que tinguin com a objectiu la creació, la fidelització o l’increment de públics culturals a Catalunya en els àmbits de les arts escèniques, visuals, audiovisuals i musicals.\nLes activitats poden consistir en activitats concretes o en projectes que incloguin un conjunt d’activitats amb una estratègia i un objectiu comuns i que tinguin per objecte la creació, la fidelització o l’increment de públics a través de la creació de comunitats culturals; l’estímul de l’interès per la cultura; la interacció dels usuaris de la cultura amb els creadors i els productors artístics, i altres que millorin l’accés, la participació o la sensibilització, i l’experiència lúdica o emocional del públic en els àmbits culturals establerts. Aquestes activitats de foment de desenvolupament de públics poden ser jornades, tallers, cursos, trobades o altres actuacions relatives als àmbits esmentats.\nEl període per presentar sol·licituds és del 25 de febrer al 16 de març del 2020, ambdós inclosos.\nSubvencions per al suport a l’organització de premis i concursos que contribueixin al desenvolupament de públics per a la cultura.\nS’obra convocatòria per a la concessió de subvencions, en règim de concurrència competitiva, per al suport a l’organització de premis i concursos que contribueixin al desenvolupament de públics per a la cultura.\nLes bases tenen per objecte la concessió de subvencions per al suport a l’organització de premis i concursos que fomentin tot un sector dels àmbits de les arts escèniques, les arts visuals, l’audiovisual, la música i els videojocs, que contribueixin al desenvolupament de públics per a la cultura.\nTeatre Mòbil a #SomTTP


Els primers ruixats de l'any\nAvui ens creuarà un front que, de cara a la nit, portarà alguns ruixats a la meitat nord del país.\nORIOL RODRÍGUEZ Barcelona 01/01/2016 09:26\n651x366 La primera sortida de sol de l'any, des de Sant Pere de Vilamajor. JORDI RODOREDA. La primera sortida de sol de l'any, des de Sant Pere de Vilamajor. JORDI RODOREDA.\nEncetem l'any 2016 amb unes temperatures no gaire diferents de les que teníem ahir a la mateixa hora. Han baixat una mica a muntanya i han pujat lleugermanent a algunes comarques. S'ha arribat a baixar fins als 11ºC a Barcelona i a Elx, 10ºC a Tarragona i a Amposta, 9ºC a Manacor, 6ºC a Girona, 2ºC a Lleida i a Sort i -3ºC a Ulldeter.\nEns espera una jornada marcada per l'acostament d'un sistema frontal no massa actiu que portarà molts núvols i alguns ruixats. Al llarg del matí el cel s'anirà ennuvolant, especialment per les comarques de l'interior. A la tarda encara quedarà alguna clariana a punts de l'extrem est del país, tot i que en general es mantindrà el cel cobert. De cara a últimes hores de la jornada començaran a arribar algunes pluges per Ponent.\nDe fet, s'espera que els ruixats vagin creuant el país durant la nit i la matinada. Creiem que afectaran la meitat nord de Catalunya i cauran entre 1 i 10 mm. No són grans quantitats de precipitació, però tot i això són una molt bona notícia pels boscos i els conreus, i és que en moltes comarques no plou des del 4 de novembre.\nLa cota de neu anirà baixant des dels 1900 metres d'aquesta nit fins als 1400 metres d'alçada de cara a demà al matí. Per tant, acabarà nevant a tot el Pirineu.\nDe cara a demà, les clarianes guanyaran terreny ràpidament. El front s'allunyarà amb rapidesa i el cel acabarà quedant força net de núvols. Les excepcions seran la cara nord del Pirineu, on es mantindrà la nevada feble durant gairebé tota la jornada, i les comarques de Girona i del nord de Barcelona. Justament a aquesta zona la tarda de dissabte serà variable, amb nuvolades i alguns xàfecs. La cota de neu continuarà baixant fins a situar-se als 1000 metres a la Vall d'Aran i als 1300 metres a la resta del país.\nDiumenge s'acostarà un altre front bastant desgastat que farà augmentar, de nou, la nuvolositat. Tot i això, de precipitacions en portarà ben poques.\nLa temperatura anirà baixant i, a moltes comarques, sobretot de la costa i de zones de muntanya, la matinada de diumenge serà la més freda des de finals de novembre. El vent de mestral i de tramuntana bufaran moderats amb cops forts als dos extrems del país, fet que accentuarà la sensació de fredor durant el cap de setmana.


Unitat 11. El món grec. Part 2 by David de A 2595 views\nHistoria de Grecia by semgrec 77518 views\nLa Guerra de Successió a Vila-real by Toni Pitarch 1064129 views\nDemografia de La Plana Baixa by Toni Pitarch 988576 views\nPRIMER ESO: El mòn grec by Jesús Gutiérrez P... 1062 views\nEl mon grec by Gemma Ajenjo Rodr... 1494 views\nPrimera part de la presentació sobre Grècia.\n2. El món grec ● Característiques generals: – Geografia – Civilització – Precedent: Micenes ● Les polis gregues: – Aristocràcia – Democràcia ● Les colonitzacions gregues – Empúries\n3. El món grec ● Atenes: – L'Atenes de Pericles – L'esplendor d'Atenes ● La Grècia Hel·lenística – Macedònia – Alexandre el Gran\n4. El món grec GEACRON\n5. Geografia de Grècia ● Península Balcànica + Illes del Mar Egeu ● Zona molt muntanyosa i costa escarpada Comunicacions difícils Fragmentació política\n6. Geografia de Grècia ● Clima càlid i sec ● Agricultura mediterrània: – Blat, olivera i vinya – Cabres i ovelles\n7. Geografia de Grècia ● Costa extensa i moltes illes Pesca + Comerç pel Mediterrani\n8. La civilització grega ● Fragmentació política, però una única cultura: – Hèl·lade: terra d'hel·lens ● 2 elements: – Llengua – Religió\n9. La civilització grega ● La llengua: el grec. ● Únic alfabet.\n10. La civilització grega ● Literatura comuna: La Ilíada i L'Odissea. – Gestes dels primers reis i dels herois antics. – Educació dels joves.\n11. La civilització grega ● Homer: poeta cec del s. VIII aC. ● La Ilíada i L'Odissea eren de tradició oral. ● Homer va posar per escrit els poemes.\n12. La civilització grega ● La Ilíada: – Guerra de Troia – Prínceps grecs ataquen Troia per recuperar a Helena, l'esposa de Menelau (Rei d'Esparta) a qui havia segrestat Paris (Príncep de Troia).\n13. La civilització grega ● L'Odissea: – Retorn d'Ulisses (Rei d'Ítaca) a la seva terra després de la guerra de Troia.\n14. La civilització grega ● La religió: – Politeïsme – Déus ● Immortals ● Poders extraordinaris ● Antropomorfs ● Mont Olimp\n15. La civilització grega\n16. Precedents ● 3.000 – 1.400 aC: Civilització Minoica ● 2.000 aC van arribar els Aqueus – Micenes: capital.\n17. Precedents: Micenes ● Micènics: – Ciutats emmurallades – Armes de bronze – Carros de guerra – Comerç amb l'Àsia Menor (actual Turquia)\n18. Precedents: Micenes\n19. Precedents ● 1.200 aC van arribar els Doris (Armes de ferro). ● Aqueus van marxar cap a l'Àsia Menor.\n20. Les polis gregues ● Polis = ciutat estat independent. – Ciutat + Terres del voltant – Lleis – Moneda – Exèrcit – Govern\n21. Les polis gregues ● Ciutat: – Part baixa: habitatges, botigues, edificis públics i l'àgora (plaça pública). – Part alta: Acròpolis (fortalesa) amb els edificis religiosos.\n22. Les polis gregues\n23. Aristocràcia ● Aristocràcia: el poder està a les mans d’un grup social minoritari privilegiat (poques famílies) ● Govern d'uns pocs: – Decisions polítiques – Justícia – Direcció de l'exèrcit\n24. Aristocràcia ● Assemblea: resta de ciutadans – Formaven l'exèrcit – Tenien veu, però no vot ● Esparta sempre sistema aristocràtic ● s. VI aC: revoltes contra l'aristocràcia a algunes polis (ex. Atenes)\n25. Democràcia ● Democràcia: demos (poble) + kratos (poder) ● Reformes a algunes polis, especialment a Atenes ● Ciutadans: drets (participar en política) + deures (defensa de la ciutat)\nPowerpoint Unitat 3. Art Grec


INSCRIPCIÓ OBERTA: 8a edició Programa Accelera el Creixement per a 50 empreses\nEl període d’inscripcions a la vuitena edició del programa Accelera el Creixement està obert. Es tracta d'un programa de suport a empreses amb alt potencial de creixement sorgit de la col.laboració entre la Diputació de Barcelona i PIMEC.\nAquest programa s’adreça a empreses de la demarcació de Barcelona. Del total de candidatures rebudes se’n farà una selecció de les 50 empreses amb més potencial de creixement.Les empreses participants tindran l’oportunitat d’accedir a més de 75 hores de formació i d’assessorament in company amb experts en temes com estratègia, finançament, transformació digital, innovació, internacionalització, entre altres, per tal d’abordar els seus projectes de creixement. El cost aproximat per empresa és de 5.500 euros, dels quals 5.000, venen finançats per la Diputació i per PIMEC, de tal manera que el cost real per a l’empresa és només de 500 euros (+IVA).\nEl perfil d'empreses que es poden beneficiar són pimes amb tres treballadors o més, cinc anys de vida o més (creades abans del 31/12/2014), amb el centre decisió a la demarcació de Barcelona i amb voluntat de créixer. Les candidatures es podran presentar fins el 3 de juny de 2019 per correu electrònic, fax o en mà, a la seu o delegacions de PIMEC o a l'Oficina d'Atenció a l'Empresa i l'Autònom de Sabadell mitjançant el formulari d’inscripció.\nPer a més informació, podeu consultar el díptic i/o escriure al correu electrònic sbdempresa@ajsabadell.cat.


Adquirir coneixements bàsics del què és i per a què serveix la IE en l'àmbit adult, en la infància i l'adolescència\nObjectius específics: dotar d'eines per a la intervenció de la IE en adults, nens i adolescents.\nQuè és la TIE\nCasos pràctics i exercicis vivencials\nDestinataris: Professionals de l'àmbit social i de la salut.\nDades i horaris:\nDies: 23 de febrer i 2 de març de 2019\nHorari: de 10 a 14 i 15 a 19 (16 hores)\nEl termini d’inscripció finalitzarà el 15 de febrer de 2019


De la Central de Camarasa a Alòs de Balaguer per la gorja del Segre\nExcursió que ens permetrà conèixer el bell engorjat del riu Segre. El congost està dominat per les muralles de la serra Carbonera, al sud, i la de Castellar, al nord. Iniciarem la travessa al costat de l'aiguabarreig dels rius Segre i la Noguera Pallaresa, al peu de la Central de Camarasa. Seguidament, recorrem el pantà d'Alòs, tot endinsant-nos en la gorja. Finalment, visitarem la vila d'Alós de Balaguer presidida pel seu castell.\nDesnivell +310 -310\nDurada 1h 37m (anada)\nS'arriba des de Camarasa prenent la carretera del Doll, C-13, i deixant-la abans del Pont del Pastor o de l'Illa, per seguir el marge del riu per la carretera de la Central (2 km).\nSortim de les immediacions de la Central de Camarasa, s'estaciona el cotxe a la vora de l'antic dispensari de la central\n0 h 00' Sortim del pàrking (280 m) que es troba al costat del pont que travessa el riu Segre per anar a la Central. Seguir el vial que voreja la banda esquerra del riu i passa per l'antic dispensari de la central al peu de les parets i esveltes agulles.\n0 h 01' Passarel·la metàl·lica de la nova central d'Alòs de Balaguer que seguirem per poder passar i trobar de nou l'antic camí que va quedar sota les aigües del nou pantà.\n0 h 02' Cruïlla. Recte, seguirem direcció del Pont Penjat. El camí de la dreta puja al cim de la Serra Carbonera i l'Ermita de Sant Jordi.\n0 h 03' Passem el Pont Penjat que creua el riu. Al costat s'hi troba l'Agulla del Pont Penjat. El camí remunta ara el riu pel marge dret. El camí s'enfila pel vessant tot fent revolts entre una pobra vegetació de garriga. Es guanya força alçària per un terreny accidentat pel camí dels Graells de Mauvera.\nNOTA ÚLTIMA HORA: 01-01-09 : Comentari anviat per Robert " Soc membre del CELL. Us envio la informacio per si voleu actualitzar la\npagina web o potser empendre alguna accio.\nEl passat dia 1 vaig recorrer aquesta ruta. Em va agradar força i potser per tenir-la massa aproo no l'havia considerat interessant. Be,\nel que volia dir es que en l'ascens pel cami dels Graell de Mauvera hi ha hagut una esllavissada de terra for�a important probablement degut a les pluges. A mes a mes, tot i no ser enginyer de camins, sembla que la part contigua a l'esllavissada no es gaire estable i menys si continuen les pluges.\nEl cartell que es diu que hi ha a la bifurcacio cap a Penalta tambe ha caigut i esta a uns 15 m entre la vegetacio. Quan vaig anar cap a Alos no el vaig veure, va ser al tornar.\n0 h 20' Bifurcació (324m), cartell. Dreta. El camí de l'esquerra ens portaria a Penalta (693 m). Al fons s'endevina l'engorjat, guanyem una mica més d'alçada i s'aprecien uns camps de conreus abandonats al peu del barranc de Namperes. El paisatge és més majestuós a mesura que ens aproximem a la gorja. L'espectacularitat amb que els contraforts de la serra Carbonera cauen verticalment sobre l'aigua és impressionant.\n0 h 55' Passarel·la metàl·lica per superar les llises parets i poder trobar la pista per continuar, l'antic camí se'l van engolir les aigües del Pantà. Ens trobem a la gorja del Segre o estret del Mu, tancat per imponents espadats de calcari a banda i banda que li donen una policromia especial: una barreja de diversos grisos del calcari, un vermellós provinent de les balmes i els forats -producte de l'erosió-, la vegetació verdosa i els blaus de l'aigua i del cel.\n1 h 00' Pista. Recte. Continuem pel marge dret del riu -ara per pista- i passem a frec de l'aigua. El paisatge va canviant des de camps abandonats i erms a camps amb frondoses oliveres.\n1h 25' Passem per davant de la zona d'esbarjo de l'Espadella, un magnífic escenari natural per fer una aturada, amb taules, font i lloc per fer foc. Continuem per la pista, notis que ara hem canviat del calcari al conglomerat. I ens atansem als afores del poble d' Alòs de Balaguer.\n1 h 35' Carretera. A la dreta el pont que porta fins a Rubió i Foradada. Continuem recte per la carretera que passa per sota el poble i ens portarà a l'entrada d'aquest.\n1h 37 S'arriba al poble d' Alòs de Balaguer (297 m) que s'escampa esglaonadament entre el castell i el riu. La població conserva alguns racons i placetes antigues.\nEl monument més notable d' Alòs són les ruïnes del castell d'origen andalusí que, bastit dalt del serraló, domina la vila. Per arriba-hi prendrem el carrer de l'Església i pujarem a la part alta d' Alòs agafant un carriol que ens portarà en poc més de 10 minuts al Castell.\nExcursio a Camarasa 1907 de gent del CEL (Transcripció del text original )\nLlista de llocs on dormir o menjar\nAjuntament d´Alos de Balaguer


SOCIETAT CATALANA DE GNOMÒNICA - SOLSTICI D'HIVERN 2010 A BREMEN\nSOLSTICI D'HIVERN 2010 A BREMEN\nUs oferim una sèrie d'instantànies en què es pot observar el solstici d'hivern de 2010 en el rellotge de sol de reflexió que Reinhold Kriegler va calcular i pintar a casa seva fa uns anys , al carrer Kopernicusstra$e 125 de Bremen, Alemanya. (Veure revista digital Carpe Diem n. 8, març 2004, i http://www.ta-dip.de/fileadmin/user_upload/bilder/07c19ab1fc01b214df5df8cccacddb50_reflexion_carpe_diem_mavi.pdf )\nDimarts, 21 de desembre, migdia local real; a les 12:22:25 Temps Europeu Mitjà\nUns minuts abans i uns minuts després del migdia local real.\nA la 1:22:25 Temps Europeu Mitjà\nLes 2 en punt, temps local real, 2:22:25 Temps Europeu Mitjà\nLa línia de les 2 en punt està pintada a la paret i a la porta del meu depatx, explica Kriegler. Quan el sol és molt baix al desembre, puc obrir la porta i llavors el Sol entra al passadís. A la paret oposada, vaig pintar-hi una fina línia daurada per indicar les 2 en punt.\nEl Sol de nou reflectit a la paret del despatx, un cop passada la línia de les 2 en punt.\nEl Sol es reflecteix gràcies a aquest petit mirall inserit en un anell daurat.\nAquí podeu veure, segueix Kriegler, la mà de fusta amb l'anell. Aquesta má de fusta havia servit prèviament per mesurar com el meu fill anava creixent. Per tant, aquesta eina ha patit una metamorfosi i s'ha convertit en una part important d'aquest rellotge de reflexió.\nLa finestra és oberta, i a fora podeu veure el jardí cobert amb la neu del solstici d'hivern.\nPer a més detalls, si us plau, feu una ullada a:\nTambé podreu veure el meu segon rellotge de reflexió, situat en el primer pis de casa meva, a:\nL'alçada de la taca de Sol depèn de la pressió i humitat de l'aire. En els anys anteriors, Kriegler va anotar la situació de la taca de Sol per fer comparacions. Enguany el solstici d'hivern es va produir just després de mitjanit, i aproximadament 12 hores després, la taca de sol era exactament en el valor calculat per al solstici d'hivern.\nA l'exterior, l'ombra del gnòmon d'un rellotge de sol vertical, al balcó de casa de Reinhold Kriegler, es passeja per la línia del solstici d'hivern.\nMalgrat les gèlides temperatures i temporals de neu al Nord d'Europa, a Bremen han estat més afortunats que nosaltres a l'hora de poder observar el solstici d'hivern d'enguany!!\nMàlaga Exposició L'Hora del comú Debat obert per J Baren 10 Conferència 24 Alsàcia Turquia CONFERÈNCIA Modelatge Dossiers Novella Xile 2019 LADA a la paret d una presa Mollet del Vallès BENVINGUDA Fragment de Rubí Nou Barris crit d'alerta! La paret El tiempo verdadero Sortida a Alpicat en perill L Oculus Major Escafé de Darró Florència Rosselló 20 Barcelona La Urània del Set Portes Alcoi 1786-1853 Política de Galetes Col lecció F 00 h Conferència Escafé de Guimerà a Llagostera dia 21 maig 2015 Informa d'un rellotge Galeria Rellotges dia 21 maig 20 DE MARÇ - 10 Agustí Serés 6 Nov Taller Acadèmic Numerari 'EXPLORA' Els autòmats 15 12 Gnomònica jove 19 La Busca de Paper 404 enhorabona!! 21 CAN RIAL Solstici d'estiu 2016 SORTIDA A GUALBA Ruta Salichs 97 - Hivern 2020 Tordera 27-5-2017 L'ASTROLABI Ja són a casa Escafé de Guissona EL CALENDARI Taller Dario Mira swf 1575 a les 20


Rufián sorprèn els seguidors amb una imatge d'ell de petit\nRufián sorprèn els seus seguidors amb una foto de petit\nEl club de Bàsquet de Santa Coloma de Gramenet on jugava Rufián de petit posa en marxa una nova secció a Twitter per trobar als exjugadors del club\nper Redacció diumenge, 17 de febrer 2019 - 15:52h\nEs filtra una imatge de Gabriel Rufián de petit quan jugava al Bàsquet Neus | EFE\nEl diputat d’ERC al Congrés sorprenia novament als seus seguidors de Twitter després de retuitejar una imatge d’ell mateix de petit. Fa uns mesos es va tornar viral el repte del ’10 years challenge’ en què la gent, famosos i personatges públics inclosos, penjaven a les xarxes socials una fotografia de fa deu anys, és a dir del 2009, i una altra d’actual per comparar el canvi de cada persona. Aquest cop Gabriel Rufián ha anat més enllà i n’ha compartit una de ben menut.\nEl Bàsquet Neus, el club de Bàsquet de Santa Coloma de Gramenet vinculat al Col·legi Verge de les Neus, al Barcelonès, ha iniciat amb motiu del dia de Sant Valentí una nova secció al seu compte de Twitter. Aquesta secció, que va començar el 14 de febrer, consisteix a compartir una fotografia d’alguna de les generacions que han format part del club de Bàsquet.\nY hoy por el día de los enamorados enpezamos nueva sección: #aquellosmaravillososañosazules\nAyúdanos cada jueves a encontrar a todos nuestros jugadores de diversas generaciones! Añade su twitter o simplemente ayudanos con los nombres\nEmpezamos con la Generación del 82! pic.twitter.com/UDUrHKal2E — Basquet Neus (@Basquet_Neus) February 14, 2019\nEl dia dels Enamorats l’hi va tocar a la Generació del 82. La sorpresa pels seguidors va ser comprovar que un dels membres de l’equip d’aquella època era Rufián qui apareix a l’esquerra, ajupit i sostenint una pilota de bàsquet amb les dues mans. Tot i el pas dels anys, el diputat d’ERC manté la mateixa cara. Amb aquesta secció, el club de Santa Coloma de Gramenet vol aconseguir localitzar a tantes persones com sigui possible que apareguin a la foto compartida. Per això demanen que, a través, de les xarxes socials els ajudin a identificar-los sigui indicant el nom de la persona o bé mencionant-la amb el seu usuari de Twitter.\nAltres notícies: Arrimadas titlla Torra de «racista i supremacista» en una discussió a Twitter\nEl gran canvi de Rufián\nGabriel Rufián no va voler deixar escapar l'oportunitat d'unir-se al repte del '10 years challenge' i, el 17 de gener, va compartir amb els seus seguidors d'Instagram una fotografia del 2009 on mostra un 'look' força diferent del que duu en l'actualitat. Segons sembla, el diputat d'ERC és un aficionat de compartir a través de les xarxes socials imatges d'anys anteriors.\nUna publicación compartida de Gabriel Rufián Romero (@gabrielrufian) el 17 Ene, 2019 a las 12:12 PST\nIMPRESSIONANT: Gesta èpica del Girona al Bernabéu, Madrid 1- 2 Girona\nRoben aquest dineral a un futbolista del Barça mentre jugava ahir al Camp Nou\nTwitter Gabriel Rufián Instagram


engineer | llibres etiquetats engineer | LibraryThing en català\nInclou: engineer, engineers, Engineers, Engineer, ENGINEER, ENGINEERS — Traduccions: Ingenieros, Інжынер, Инженер, Ingenieur, Ingénieur, Inženjer, Ingegnere, Inžinierius, Mérnök, Дипломиран инженер, Ingenieur (10 més), Ingeniør, Inżynier, Engenheiro, Inginer, Инженер, Inžinier, Инжењер, Insinööri, Ingenjör, אינזשעניר — Mostra els detalls\nRosie Revere, Engineer de Andrea Beaty (68 vegades)\nThe Ancient Engineers de L. Sprague de Camp (9 vegades)\nPompei de Robert Harris (9 vegades)\nThe Girl With a Mind for Math: The Story of Raye Montague (Amazing Scientists) de Julia Finley Mosca (8 vegades)\nTrustee from the Toolroom de Nevil Shute (8 vegades)\nMr. Ferris and His Wheel de Kathryn Gibbs Davis (7 vegades)\nPure de Andrew Miller (7 vegades)\nSlide Rule de Nevil Shute (7 vegades)\nDevices and Desires de K. J. Parker (7 vegades)\nWhoosh! : Lonnie Johnson's super-soaking stream of inventions de Chris Barton (6 vegades)\nRosie Revere and the Raucous Riveters: The Questioneers Book #1 de Andrea Beaty (5 vegades)\nSpic-and-Span!: Lillian Gilbreth's Wonder Kitchen (Great Idea Series) de Monica Kulling (5 vegades)\nThe Boy Who Harnessed the Wind: Creating Currents of Electricity and Hope de William Kamkwamba (5 vegades)\nWho Was Leonardo da Vinci? de Roberta Edwards (5 vegades)\nI Love Trains de Philemon Sturges (5 vegades)\nIsambard Kingdom Brunel, a biography de L. T. C. Rolt (5 vegades)\nThe Little Train de Lois Lenski (5 vegades)\nHidden Figures: The American Dream and the Untold Story of the Black Women Mathematicians Who Helped Win the Space Race de Margot Lee Shetterly (4 vegades)\nThe Most Magnificent Thing de Ashley Spires (4 vegades)\nEl Noi sense color i els seus anys de pelegrinatge de Haruki Murakami (4 vegades)\nPlayer Piano de Kurt Vonnegut (4 vegades)\nGeorge W. Goethals: Panama Canal Engineer de Jean Lee Latham (4 vegades)\nbit-of-a-list-tiger (76), theapparatus (65), macphear (36), JenIanB (35), gvclibrarian (28), Merryann (25), SeriousGrace (21), msmith3914 (19), JacksonBarracks (18), Bonneville_Dam (16), villemezbrown (15), eromsted (14), VaterOlsen (10), avi8or (10), OrbitalProjects (9), Lynch1 (8), cihslib (8), fitzwater (8), mcghol (8), clpteensnewbooks (8), beelrami (7) ... i 1,510 membres més\nWorld War, 1939-1945 › Engineering and construction (2)\nQuant a | Contacte | LibraryThing.com | Privadesa/Condicions | Ajuda/PMF | Blog | Botiga | APIs | TinyCat | Biblioteques llegades | Crítics Matiners | Coneixement comú | 155,546,610 llibres! | Barra superior: Sempre visible


AXIO Reiner Knizia Claus Stephan MasQueOca Ediciones\nAvui portem a la secció un joc que esdevé un claríssim exemple dels conflictes sobre la propietat intel·lectual. El doctor Knizia (pels que seguiu la secció ja sabeu que és un dels meus autors fetitxe) se les va tenir amb Sophisticated Games pels drets del seu joc abstracte GENIAL. I és que GENIAL, molt abans que AZUL, va ser un joc abstracte familiar molt i molt interessant editat a casa nostra per Devir.\nDesprés de judicis i partir peres definitivament amb els anglesos, Knizia ha servit la seva particular venjança en plat fred. Sobre l'esquelet d'un disseny boníssim com és el de GENIAL, ha creat un nou joc simplificant la manera de puntuar (perquè les projeccions de les peces rectangulars són més accessibles i clares que les de les peces hexagonals) però introduint una mecànica nova (les piràmides de plàstic) que li confereixen a AXIO un atractiu mecànic molt especial.\nCom diem a la ràdio, si ja teniu GENIAL potser comprar AXIO no paga la pena... però si no teniu cap dels dos, potser AXIO és un joc més amable i accessible que no perd atractiu estratègic.